Tagrest, urɣu, sin wawalen mačči kan mgarraden, d inemgalen maḍi. Adfel ɣef tudrin, times tɣelli-d seg igenni ! Di tazzwara, ungal-a semmaɣ-as Adfel yerɣan, teusedsel akken tduli-ines, imprime akka : Adfel yerɣan ! Mi ifukk usedsel n tduli, qrib ad d-telseq tedlist, mmeslayeɣ yiwen umussnaw, d ameddakel-iw, d asdawan, awal yeawi-d wayeḍ armi i iyiyenna : Yella yiwen wungal s trumit isem akka am wagi-inek : la neige brle ! Axir meqqar beddel-as azwel ! Mer ma tura, acimi akka ara s-aɣeɣ awal ? Am tegni tamcumt, uzzleɣ ɣer ssaneɛ, nniɣ-as  Ilaq ad nbeddel azwel ! Dɣa yuɣ awal ! Ibeddel azwel, acu asebtar wis 4 n tduli yeqqim akken : Adfel yerɣan ! Taduli, asebtar amezwazu Tagrest urɣu, asebtar wis 4 Adfel yerɣan! Ccwi kan urɛad telsiq tedlist ! Nettef nules-as asedsel i tduli, tikkelt tis snat ! Taduli-nni ixessren, ɣas tɣaḍ-iyi, gezmeɣ kra deg-s ɣef sin, gezmeɣ kra deg-s ɣef 4, tuɣal d imeyyaten n tkertunin, nnig 10 iseggasen srusuyeɣ fell-asent tizmilin, les notes ! Aṭas n medden iwumi fkiɣ degs-ent ! Seg assen, rniɣ deg ukukru deg wigi yeḍebbiren di teqbaylit !